દસ્તાવેજ સમયે વારસાઇ હક્કમાં મિલકતધારક તરીકે સ્વ. પન્નાબેન કુમારપાળનું પણ નામ બહાર આવતા દસ્તાવેજ થઇ શક્યો ન હતો. જો કે ત્યાર બાદ દસ્તાવેજ કરવા વારંવાર માંગણી કરતા બિલ્ડરને કુમારપાળ શેઠના પરિવાર દ્વારા જાનથી મારી નાખવાની ધમકી આપીને ખોટા કેસમાં ફસાવી દેવાની ધમકી આપવામાં આવતી હતી. છેતરપિંડીનો ભોગ બનેલા બિલ્ડરે કાનુની લડત માટે સીટના પગથિયા ઘસવાનું શરૂ કરી દીધુ અને સીટે હાથ ધરેલી તપાસ બાદ બિલ્ડર સાથે ઠગાઇ થયાનું પુરવાર થતાં જિલ્લા પોલીસ અધિક્ષક અમદાવાદ ગ્રામ્યની એસ.આઇ.ટી શાખામાંથી ૪ જુલાઇના રોજ ગુનો દાખલ કરવાની મંજુરી આપતા હુકમો સાથે બિલ્ડરે સાણંદ પોલીસમાં દસ આરોપી સામે પોલીસ ફરિયાદ નોંધાવી હતી.